Қ. Тұрысов атындағы Геология және мұнай-газ ісі институты — Satbayev University
"Қ. Тұрысов атындағы Геология және мұнай-газ ісі институты — Satbayev University"|"https://satbayev.university/kk/institutes/geology-oil-gas-business"
TITLE: Қ. Тұрысов атындағы Геология және мұнай-газ ісі институты — Satbayev University
URL: https://satbayev.university/kk/institutes/geology-oil-gas-business
META: "Қ. Тұрысов атындағы Геология және мұнай-газ ісі институты — Satbayev University"|"https://satbayev.university/kk/institutes/geology-oil-gas-business"
TOTAL WORDS: 410
TEXT: Бұл сайтта cookies мәліметтерді сақтау үшін қолданылады. Сайтқа енген кезде сіз осы файлдармен жұмыс жасауға келісім бересіз. Толығырақ. Ок.. Ақпарат:. Директор. Қ. Тұрысов атындағы Геология және мұнай-газ ісі институтының директоры, Сәтбаев университетінің профессоры, техника ғылымдарының кандидаты, PhD докторы, халықаралық ақпараттандыру академиясының академигі. Гранттық және бюджеттен тыс ғылыми жобалардың жетекшісі. Біліктілігі - тау-кен инженері. Өзінің кәсіби және педагогикалық қызметін 1980 жылы В. Ленин атындағы ҚазПТИ-дегі Барлау бұрғылаудың тиімді әдістері салалық ғылымизертеу лабораториясында инженер болып бастады. 1984 жылға дейін ол кіші ғылыми қызметкер, аға ғылыми қызметкер боп зертханада жұмыс істеді. 1984 жылдан 1992 жылға дейін Ұңғымаларды бұрғылау технологиясы мен техникасы кафедрасында оқытушы, аға оқытушы, доцент болып жұмыс істеді. 1993 жылдан бастап 2017 жылға дейін республиканың геологиялық және мұнай-газ саласының әртүрлі отандық және шетелдік өндірістік және басқару компанияларында жұмыс істеді. Ол ҚазМұнайГаз ұлттық компаниясы жүйесінде түрлі басшылық және басқарушылық лауазымдар атқарды. 2018 жылдың қаңтар айынан бастап Н. Ә. Сәтбаев университетінде Қ. Тұрысов атындағы Геология және мұнай-газ ісі институтының директоры, мұнай-газ ісі кафедрасының профессоры болып жұмыс істейді. Қосымша ақпарат:. 1) Сәтбаев университетінің кен орындарын талдау және игерудің халықаралық орталығының директоры. Институт жер туралы ғылым саласына қажетті мамандарды және химиялық инженерия, инженерлік биотехнология салаларына, тау-кен-геологиялық, химиялық, мұнай химиясы, биотехнологиялық, энергетикалық, тау-кен металлургия, мұнай өндіру және мұнай өңдеу, мұнай-газ химиясы салаларына, қоршаған ортаны қорғау саласына қажетті эколог-мамандарды даярлайды. Түлектер кен және мұнай геологиясы, геофизика, гидрогеология, бұрғылау және т. салалардың мамандары болып шығады. Институттың негізі 1934 жылы қаланған, сол жылы Тау-кен металлургия институты құрылған кезде Геологиялық барлау факультеті ашылды. 2000 жылы геологиялық барлау және мұнай-газ ісі факультеттерінің бірігуі нәтижесінде Геология және мұнай-газ ісі институты құрылды. 2006 жылы институтқа көрнекті қоғам қайраткері, ғалым-геолог Қаратай Тұрысовтың есімі берілді. Институтта заманауи инновациялық инфрақұрылымдармен және оқу процесінде пайдалану үшін барлық қажетті инновациялық технологиялармен жабдықталған мықты материалдық-техникалық база, ғылыми және оқу-зертханалары бар. Заттық құрамды микродеңгейде зерттеу бойынша бірегей минералогиялық орталық пен ең бай минералогиялық мұражай бар. Институттың білім беру процесі ғылыми-зерттеу жұмысымен үйлеседі, онда білім алушылар қаржыландырылатын ғылыми-зерттеу жұмыстарына қатыса алады. Институттың қаржыландырылатын ғылыми-зерттеу жобаларына оқытушылар, студенттер, магистранттар мен докторанттар белсенді түрде қатысады. Сонымен қатар институтта Жас ғалымдар кеңесі жұмыс істейді. Институтта ғылыми жұмыстар үнемі жүргізіліп отырады. Халықаралық деңгейде форумдар ұйымдастырылып, өткізіледі, оған өңірлік және халықаралық деңгейдегі жетекші мұнай және геологиялық барлау, сондай-ақ тау-кен өндірісі компанияларының мамандары шақырылып, олармен бірге ғылыми-практикалық конференциялар, зияткерлік ойындар, кәсіби тренингтер өткізіледі. Институт халықаралық қатынас қызметін белсенді түрде жүргізеді және АҚШ, Еуропа, Ресей, т. елдердің институттарымен тығыз байланыс жасайды. Білім алушылардың көпшілігінде қос дипломды білім беру жүйесі бойынша шетелдік университеттерде оқуға, практикадан, ғылыми тағылымдамадан өтуге мүмкіндігі бар
